hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu en ca hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu de hu hu
Pilóta headset javítás • Fejhallgató Szerviz
1082 Budapest, Üllői út 70.
Nyitva tartás: hétfőtől-csütörtökig 14 és 18 óra között
Kizárólag vezetékes fejhallgatók kábelhibáit javítjuk
A pilóta headsetek nagyon jó minőségű és strapabíró eszközök, nem mennek tönkre olyan könnyen, mint a többi fejhallgató. Viszont a javításuk és tesztelésük némileg bonyolultabb, mint a normál fejhallgatóké. A pilóta headsetek javításához ismernünk kell a különféle csatlakozók bekötését. Szükségünk lehet néhány adapterre, átalakító kábelre is. Az interneten kevés a magyar nyelvű szakirodalom a témában, ezért most összefoglalom a legfontosabb tudnivalókat.
Pilóta headseteken a leggyakoribb csatlakozó típusok a General Aviation, az Airbus és a NATO csatlakozók.
A Standard General Aviation avagy GA csatlakozó, más néven Standard Fixed Wing vagy Twin Plugs csatlakozó valójában két jack dugót jelent:
Az Airbus csatlakozó egy 5 pólusú XLR dugó. Az Airbus csatlakozót értelemszerűen az Airbus gyártmányú repülőgépekben használják.
Az US NATO más néven Nexus U174/U vagy U93A/U vagy TP-120 csatlakozó egy olyan jack dugót jelent, ami 7mm tüskeátmérőjű és 4 érintkezője van. Ez főleg helikoptereken és katonai célokra használatos.
Az UK NATO csatlakozó egy olyan jack dugót jelent, ami 7.4mm tüskeátmérőjű és 4 érintkezője van. Ez főleg helikoptereken és katonai célokra használatos.
Az US NATO és az UK NATO csatlakozók ránézésre hasonlítanak egymáshoz, de kialakításukban kicsit mégis különböznek, ugyanis az US NATO dugó vége lekerekített, és a két csatlakozó bekötése sem azonos.
General Aviation csatlakozó bekötése
General Aviation MIL-P-642 típusú mikrofon csatlakozó
US NATO csatlakozó bekötése
Kínai pilóta headset / rali headset bekötése
Ennek a fajta headsetenek cserélhető kábele van, és rendeltetésétől függően különböző csatlakozókkal gyártott kábelek kaphatók hozzá. A headseten egy beépíthető 5 pólusú mini XLR dugó található, a kábel felső részén pedig egy lengő 5 pólusú mini XLR aljzat.
A pilóta headsetekben található hangszórók impedanciája eltér a normál fejhallgató hangszórók impedanciájától. A pilóta headsetek bekötése mono, vagyis nincs külön bal és jobb hangcsatorna, mint a sztereo fejhallgatók esetében. A két hangszóró egymással párhuzamosan van bekötve. A hangszórók impedancia értékéből számítható ki az eredő impedancia.
A katonai headsetek impedanciája általában 19ohm.
A civil repülőkön 300ohm impedanciájú headseteket használnak.
Az impedancia az áramfolyás gátlását határozza meg, vagyis hasonlít az ellenálláshoz, de megállapításához az induktiv és a kapacitív tényezőket is figyelembe kell venni. Ha a hangszóró két érintkezője között megmérjük az ellenállást egy multiméterrel, akkor az impedanciához közelítő értéket kapunk. Az impedancia nem a hangminőséget határozza meg, viszont illeszkednie kell a fejhallgató hangszóró impedanciájának az erősítő impedanciájához, mert csak úgy érhető el a lehető legnagyobb teljesítmény. Ha az erősítőhöz képest nagyobb impedanciájú hangszórót használunk, akkor a leadott teljesítmény kisebb lesz, ha viszont kisebb impedanciájú hangszórót használunk, akkor a nagy áram miatt tönkremehet az erősítő és/vagy a hangszóró.
Ha egy headsetet számítógéppel szeretnénk használni, ott az erősítő szerepét a hangkártya tölti be. A hangkártyák nagyjából 32ohm-os impedanciájú fejhallgatókkal működnek optimálisan. Telefonokhoz és hordozható zenelejátszókkal szintén a 32ohm-os vagy alacsonyabb impedanciájú fejhallgatók ajánlottak. Az otthoni hihi rendszerekhez pedig a magas impedanciájú fejhallgatók valók.
A pilóta headsetek esetén a frekvencia átvitel sem szokványos. A emberi fül számára hallható hangmagasság-tartomány körülbelül a 20Hz és 20kHz közötti intervallumba esik, tehát a legtöbb zenehallgatásra tervezett fejhallgató igyekszik a hangot minél szélesebb tartományban visszaadni. A pilóta headseteket csak beszédhang átvitelére tervezték, vagyis ezeknek szűkebb a frekvencia átviteli tartománya.
A számítógépes és telefonos headsetekben elektret mikrofon kapszula található. A pilóta headsetekbe viszont kondenzátor mikrofont építenek. A klasszikus David Clark pilóta headsetek mikrofonjának meghajtásához 8-16V feszültségre van szükség, ezzel szemben a számítógép hangkártyák csak 5V-al működnek. Tehát a kondenzátor mikrofonok működéséhez tápellátás szükséges, ezért a mikrofon tesztelése egy erre a célra épített áramkörrel lehetséges, ami a mikrofon működéséhez szükséges fantomtápot biztosítja.
Az impedancia illesztés nem csak a hangszóróknál, de a mikrofonok esetében is fontos. A katonai rendszerek 5ohm impedanciájú mikrofonokat használnak, a civil rendszerek pedig 80-300ohm impedanciájú erősített elektret mikrofonokat.
fejhallgató javítás • fülhallgató javítás
info@fejhallgatoszerviz.hu | +36 20 492 4401 | Kérjen árajánlatot!
Fejhallgató és fülhallgató javítás 7.000 forinttól.
A javítás átfutási ideje átlagosan 1 hét.
16 nyitvatartási napon belül át kell venni.
+36 20 492 4401
Fejhallgató és fülhallgató csatlakozók általános bekötése
Fejhallgatók és fülhallgatók bekötése (típus szerint)
Autó GPS nyomkövető javítás
headsetes fejhallgató javítás (19)
régi fejhallgató felújítása (10)
headsetes fülhallgató javítás (7)
gamer headset javítás (35)
pilóta headset javítás (3)
Kingston HyperX headset javítás
Sound Blaster headset javítás
A fejhallgatókon lévő fülpárna vagy szivacs egy idő után elhasználódik, a műbőr borítás lemállik. Az elhasználódott fülpárnák cseréje általában egyszerű, a legtöbb típushoz kapható utángyártott fülpárna.
Bluetooth fejhallgatók, törött fejhallgatók javítása
Burning-Elektronic, hangszóró és hangfal javítás
© 2013-2022. FejhallgatóSzerviz.hu | Általános Szerződési Feltételek | Adatvédelmi Tájékoztató | Impresszum